b'\n_START_ARTICLE_\nAlsbjerg Bakker\n_START_PARAGRAPH_\nAlsbjerg Bakker er et fredet omr\xc3\xa5de, med offentlig adgang, beliggende syd\xc3\xb8st for Fjerritslev, lidt nord for Limfjorden. Bakkerne best\xc3\xa5r af 2 store bakker, med en kl\xc3\xb8ft imellem, og en lille bakke nordvest for den nordlige. Alsbjerg Bakker ligger i et natursk\xc3\xb8nt omr\xc3\xa5de med udsigt over det omliggende omr\xc3\xa5de. Der er udsigt over Limfjorden, fra Aggersund i vest til Aalborg i \xc3\xb8st. P\xc3\xa5 toppen af den nordlige bakke ligger Blush\xc3\xb8j, 54 meter over havet. Ses de nordlige bakker fra L\xc3\xb8rsted / Bonderupsiden (vest eller nordvest), ses det tydeligt,hvorfor de i gammel tid blev kaldt "Marens r\xc3\xb8vballer". I omr\xc3\xa5det er der mange gravh\xc3\xb8je, hvoraf en er udgravet, Hvisseh\xc3\xb8j med 3 gravkamre Den ligger t\xc3\xa6t p\xc3\xa5 Alsbjergvej.Hulvejen i kl\xc3\xb8ften mellem bakkerne er en rest fra \xc3\xa6ldre tid. Man kan i omr\xc3\xa5det finde rester efter stenalderen, bl.a.stenredskaber. Der vil ogs\xc3\xa5 kunne findes rester efter senere beboelser.Engang har der ogs\xc3\xa5 ligget et teglv\xc3\xa6rk i Alsbjerg. Der findes et forskelligartet plante- og dyreliv, da en del af omr\xc3\xa5det ligger udyrket og stille hen, og afgr\xc3\xa6sningen ikke altid har v\xc3\xa6ret s\xc3\xa5 h\xc3\xa5rd ved de vilde planter._NEWLINE_Et areal p\xc3\xa5 40 hektar af Alsbjerg bakker blev i 1964 fredet p\xc3\xa5 initiativ af Danmarks Naturfredningsforening'